Diari Oficial de la Generalitat Valenciana


Sumari del DOGV 9833, del 22-04-2024 (2024/2997)

RESOLUCIÓ de 27 de març de 2024, de la Direcció General de Centres Docents, per la qual es reconeixen les pròrrogues de les autoritzacions provisionals, per al curs escolar 2024-2025, als centres privats que s'especifiquen en l'annex.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9833

Data del DOGV
:   22-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2997


Data del document
:   27-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 27 de març de 2024, de la Direcció General de Centres Docents, per la qual es reconeixen les pròrrogues de les autoritzacions provisionals, per al curs escolar 2024-2025, als centres privats que s'especifiquen en l'annex. [2024/2997]  
Els titulars dels centres han aportat la documentació requerida en l'Orde 8/2011, de 23 de febrer, de la Conselleria d'Educació, per la qual s'establix el procediment d'autorització provisional previst en la disposició addicional segona, apartat 1, del Decret 2/2009, de 9 de gener, del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana.  
D'acord amb el que preceptua l'article 9 de l'Orde 8/2011, de la Conselleria d'Educació, les pròrrogues de les autoritzacions provisionals, fins a un màxim de quatre pròrrogues, s'entendran concedides mitjançant presentació de declaració responsable que ratifique els termes manifestats en els documents als quals fan referència els apartats f i g de l'article 4 d'esta orde.  
S'ha comprovat el compliment del que preceptua l'article 3 de l'Orde 8/2011.  
Vist el Decret 2/2009, de 19 de gener, del Consell, l'Orde 8/2011, de 23 de febrer, de la Conselleria d'Educació, i el Decret 115/1990, de 9 de juliol, pel qual es crea el Registre de Centres Docents de la Comunitat i en virtut del que disposa l'article 9 de l'Orde 8/2011, resolc:  
  
Prorrogar, per al curs 2024/2025, les autoritzacions provisionals, vigents durant el curs 2023/2024, als centres privats que s'assenyalen en l'annex.  
La present resolució donarà lloc a les corresponents inscripcions en el Registre de Centres de la Comunitat Valenciana.  
  
Contra el present acte, que no posa fi a la via administrativa, podrà interposar-se un recurs d'alçada davant del secretari autonòmic d'Educació i Formació Professional d'esta Conselleria d'Educació, Cultura i Esport, en el termini d'un mes a partir de l'endemà de la notificació del present acte, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 27 de març de 2024.- El director general de Centres Docents: Jorge Cabo Martínez.  
  
  
  
ANNEX  
  
Codi: 84128097.  
Expedient: 2024/223  
Denominació genèrica del centre: centre privat d'Educació Infantil de primer cicle.  
Denominació específica del centre: Vistahermosa Family Scholl.  
Titular: Grupo Family Scholl, SL.  
Domicili: avinguda de La Albufera, núm. 25.  
Localitat: Alacant.  
Província: Alacant.  
Composició definitiva autoritzada:  
6 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 2 unitats per a escolars d'1 a 2 anys, amb 13 llocs escolars cada una.  
- 3 unitats per a escolars de 2 a 3 anys, una unitat amb 16 llocs escolars i dos unitats amb 19 llocs escolars cadascuna..  
Composició provisional autoritzada per Resolució de 24 de març de 2022, de la Direcció General de Centres Docents (DOGV 9055, 07.04.2022):  
6 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 2 unitats per a escolars d'1 a 2 anys, amb 13 llocs escolars cadascuna.  
- 1 unitat per a escolars d'1 a 3 anys, amb 15 llocs escolars.  
- 2 unitats per a escolars de 2 a 3 anys, amb 19 llocs escolars cada una.  
S'acorda la segona pròrroga per al curs 2024-2025.